ai4bharat/Pralekha huggingface dataset:
کابینہ
کابینہ نے روپے ڈیبٹ کارڈ اور کم قیمت کے بھیم- یو پی آئی لین دین  کو فروغ دینے کے لیے ترغیباتی اسکیم کو منظوری دی
محترم وزیر اعظم جناب نریندر مودی کے زیر صدارت مرکزی کابینہ نے اپریل 2022 سے ایک برس کی مدت کے لیے روپے ڈیبٹ کارڈ اور کم قیمت والے بھیم-یوپی آئی لین دین  کو فروغ دینے کے لیے ترغیباتی اسکیم کو منظوری دے دی ہے۔
- روپے ڈیبٹ کارڈ اور کم قیمت والے بھیم – یوپی آئی لین دین  کو فروغ دینے کے لیے منظور شدہ ترغیباتی اسکیم کے مالی اخراجات 2600 کروڑ روپئے کے بقدر ہیں۔ مذکورہ اسکیم کے تحت، جاری مالی برس 2022-23 کے لیے روپے ڈیبٹ کارڈ اور کم قیمت کے بھیم –یوپی آئی لین دین  کا استعمال کرکے پوائنٹ آف سیل  اور ای-کامرس لین دین کو فروغ دینے کے لیے، احاطہ شدہ بینکوں کومالی ترغیب فراہم کی جائے گی۔
- وزیر خزانہ نے مالی برس 2022-23 کے بجٹ کے دوران اپنی تقریر میں، گذشتہ بجٹ میں اعلان شدہ ڈجیٹل ادائیگیوں کے لیے مالی تعاون جاری رکھنے کی حکومت کی منشا کا اعلان کیا جو کفایتی ہونے کے ساتھ ساتھ استعمال کنندہ کے لیے آسان ادائیگی پلیٹ فارموں کے استعمال کو بڑھاوا دینے پر مرتکز ہے۔ یہ اسکیم مذکورہ بجٹی اعلان کے مطابق ترتیب دی گئی ہے۔
- مالی برس 2021-22 میں، حکومت نے ڈجیٹل لین دین کو مزید فروغ دینے کے لیے مالی برس 2021-22 کے بجٹی اعلان کے مطابق ایک ترغیباتی اسکیم کو منظوری دی تھی۔ نتیجتاً، مجموعی ڈجیٹل لین دین میں 59 فیصد کے بقدر سال بہ سا ل اضافہ درج کیا گیا ہے، جو مالی برس 2020-21 میں 5554 کروڑ روپئے سے بڑھ کر مالی برس 2021-22 میں 8840 کروڑ روپئے کے بقدر ہوگیا۔ بھیم- یو پی آئی لین دین نے 106 فیصد کے بقدر سال بہ سال اضافہ درج کیا ہے، جو مالی برس 2020-21 میں 2233 کروڑ روپئے سے بڑھ کر مالی برس 2021-22 میں 4597 کروڑ روپئے کے بقدر ہوگیا ہے۔
- ڈجیٹل ادائیگی نظام کے مختلف وابستگان اور ریزرو بینک آف انڈیا  نے ڈجیٹل ادائیگی سے متعلق ایکو نظام کی ترقی پر صفر ایم ڈی آر نظام کے ممکنہ برعکس اثرات کے بارے میں تشویش ظاہر کی۔ اس کے علاوہ، قومی ادائیگی کارپوریشن آف انڈیا  نے بھیم – یوپی آئی اور روپے ڈیبٹ کارڈ لین دین کو فروغ دینے کے لیے ایکو نظام سے وابستہ شراکت داروں کے لیے کفایتی قیمت کی تجویز پیش کرنے، کاروباریوں کے ذریعہ قبولیت میں اضافہ کرنے اور نقد ادائیگی کے بجائے ڈجیٹل ادائیگی کے لیے درخواست کی۔
- بھارتی حکومت ملک بھر میں ڈجیٹل ادائیگی کو فروغ دینے کے لیے مختلف پہل قدمیاں انجام دے رہی ہے۔ گذشتہ برسوں کے دوران، ڈجیٹل ادائیگی لین دین میں زبردست اضافہ ملاحظہ کیا گیا ہے۔ کووِڈ۔19 کے بحران کے دوران، ڈجیٹل ادائیگی نے چھوٹے کاروباریوں سمیت کاروباری کام کاج میں سہولت فراہم کرنے اور سماجی فاصلہ برقرار رکھنے میں مدد فراہم کی۔یوپی آئی نے دسمبر 2022 کے مہینے میں 12.82 لاکھ کروڑ روپئے کے بقدر 782.9 کروڑ ڈجیٹل ادائیگی لین دین کا ریکارڈ قائم کیا ہے۔
یہ ترغیباتی اسکیم ایک مضبوط ڈجیٹل ادائیگی ایکو نظام تیار کرنے اور روپے ڈیبٹ کارڈ اور بھیم – یوپی آئی ڈجیٹل لین دین کو فروغ دینے کی سہولت فراہم کرے گی۔ ’سب کا ساتھ، سب کا وِکاس‘ کے مقصد سے مطابقت رکھتے ہوئے، یہ اسکیم یوپی آئی لائٹ اور یو پی آئی 123 پے کو کفایتی اور استعمال کنندہ کے لیے آسان ڈجیٹل ادائیگی حل کے طور پر بڑھاوا دے گی ، نیز ملک میں تمام تر شعبوں اور آبادی کے تمام تر طبقات کےدرمیان ڈجیٹل ادائیگی نظام کو مزید مضبوطی بنانے میں مدد فراہم کرے گی۔
کیمیکلز اور فرٹیلائزر کی وزارت
ہندوستان 2023تک کھادوں کی پیداوارمیں خودکفیل بن جائے گا:سدانند گوڑا
40ہزارکروڑروپے کی سرمایہ کاری کے ساتھ کھاد کے نئے یونٹس قائم کئے جارہے ہیں: مرکزی وزیرگوڑا
مرکزی وزیرگوڑا نے کسانوں سے مٹی کی زرخیزی کو برقراررکھنے کے لئے یوریاکے استعمال کرنے کے ضرورت پرزوردیا
مرکزی وزیرنے افکوکے نینوتجربے کی تعریف کی اوراسے ایک بساط بدلنے والا قراردیا
نینوکھاد 25سے 30فیصد تک سستی ،18سے 36فیصد زیادہ زرعی پیداوارمیں نتائج نے مٹی کی زرخیزی کو برقراررکھاہے :گوڑا
نئی دہلی ،13ستمبر : کیمیکلز اورکھادوں کے مرکز ی وزیر، جناب ڈی وی سدانند گوڑا نے کہاہے کہ 2023تک ہندوستان کھادوں کی پیداوارمیں خود کفیل بن جائے گاجب کہ آتم نربھربھارت پروگرام کے تحت ملک میں کھاد کے نئے مینوفیکچرنگ یونٹ قائم کئے جارہے ہیں ان پر 40ہزارکروڑروپے کی سرمایہ کاری کی جائے گی ۔اس سے درآمد پرانحصارکو کم کیاجاسکے گا۔
جناب گوڑا خودکفیل ہندوستان اورپائیداراورمضبوط زراعت پرایک ویبینارسے خطاب کررہے تھے جس کا اہتمام کرناٹک کے کسانوں کے لئے افکوکی طرف سے کیاگیاتھا۔ انھوں نے کہاکہ دیسی صنعتوں کو فروغ دینے کے لئے وزیراعظم جناب نریندرمودی کے آتم نربھربھارت ویژن کے تحت ہم تمام کھاد کمپنیوں کو گیس پرمبنی ٹکنالوجی پرتبدیل کررہے ہیں حال ہی میں ہم نے ہندوستان میں 4یوریاپلانٹس کو دوبارہ فعال بنایاہے ان میں برونی ، گورکھپور، سندھری اورراماگنڈم شامل ہیں ۔ انھوں نے کہاکہ ہم کوکھادوں کی پیداوارمیں خودکفیل ہوناچاہیئے۔
مرکزی وزیرنے بتایاکہ حکومت ملک میں نامیاتی اور نینوکھادوں کی پیداوارکی حوصلہ افزائی کررہی ہے کیونکہ وہ 25سے 30فیصد تک سستی ہیں اور 18سے 35فیصد تک زیادہ پیداوار دیتی ہیں ۔ اور مٹی کی اچھی صحت بنائے رکھتی ہیں ۔ انھوں نے افکوکے نینوتجربے کو سراہااوراسے بساط بدلنے والا قراردیا۔ انھوں نے بتایاکہ نینوکھاد 12ہزارکسانوں میں تقسیم کی گئی ہے اوراس کے کوئی معاوضہ نہیں وصول کیاگیاہے ۔ انھوں نے بتایاکہ ملک بھرمیں زرعی یونیورسٹیوں نے مثبت فیلڈ بیک دیاہے ۔
جناب گوڑا نے کسانوں سے کہاکہ وہ یوریاکا بہت مناسب استعمال کریں کیونکہ یوریاکے بہت سے زیادہ استعمال سے مٹی کی زرخیزی ختم ہوسکتی ہے ۔ انھوں نے کسانوں کو مشورہ دیاکہ وہ اپنی مٹی کی صحت کے کارڈ کے مطابق کھادوں کا استعمال کریں ۔
مرکزی وزیرسدانند گوڑانے کووڈ عالمی وباء کی مدت کے دوران افکوکی ان کوششوں کے لئے تعریف کی کہ اس نے کھادوں کی نہ صرف مستقل سپلائی جاری رکھی بلکہ کووڈ ۔19کو پھیلنے سے روکنے کے لئے ماسک کی تقسیم کرنے کے علاوہ سینی ٹائزرس کی تقسیم کی مہم کا بھی اہتمام کیا۔ انھوں نے کھادوں کی دیگرکمپنیوں اور ریلوے محکمے کا بھی اس بات کے لئے شکریہ اداکیاکہ وہ کووڈ عالمی وباء کی مدت کے دوران کھاد کی بروقت سپلائی میں اہم رول اداکررہاہے ۔
کرناٹک کے 1500سے زیادہ کسانوں نے زون کے ذریعہ ویبینارمیں حصہ لیا۔ افکوکے مینیجنگ ڈائرکٹرڈاکٹریواس اوستھی مارکٹنگ ڈائرکٹریوگیندرکمار،افکوکرناٹک کے مارکٹنگ منیجرڈاکٹرنارائن سوامی ، زرعی سائنسیز بینگلوریونیورسٹی کے زرعی سائنسداں اور دیگرممتاز شخصیتوں نے ویبینارمیں شرکت کی ۔
وزارت دفاع
بھارت اورامریکہ کے درمیان دفاعی ٹکنالوجی اور تجارتی پہل گروپ کی گیارہویں میٹنگ ورچوئلی طور پر منعقدہوئی
اہم جھلکیاں:
- ساتھی چیئرمین نے دفاعی ٹکنالوجی تعاون پر مذاکرات کو مستحکم کرنے کے لئے نظرثانی شدہ رضامندی کے بیانیہ  پر اتفاق کیا۔
- گزشتہ میٹنگ کے بعددستخط کئے گئے مشترکہ جوائنٹ گروپ کے سسٹم کے تحت ایئر لانچڈ ان مین ایریئل وہیکل  کے لئے پہلا پروجیکٹ سمجھوتہ۔
- مفید ٹکنالوجیوں کے فروغ کو مزید حوصلہ دینے کے لئے دفاعی صنعت ا شتراک فورم ورچوئل کی نمائش کااہتمام کیا گیا۔
- ڈیفنس ٹکنالوجی اور ٹریڈ پہل  گروپ کا مقصد دفاعی ساز و سامان کی مشترکہ تیاری اور مشترکہ طور پر فروغ دینے کے لئے مواقع پیدا کرنا ہے۔
بھارت اورامریکہ کے درمیان 9 نومبر 2021 کو دفاعی ٹکنالوجی اور تجارتی پہل  گروپ کی گیارہویں میٹنگ ورچوئلی طورپر منعقد ہوئی ۔ اس میٹنگ کی مشرکہ صدارت وزارت دفاع میں دفاعی پروڈکشن کے سکریٹری جناب راجکمار نے کی جبکہ امریکہ کی جانب سے وہاں کے پی ٹی ڈی او دفاع کے محکمہ سے ایکویزیشن اورسسٹینمنٹ کے لئے دفاع کے انڈرسکریٹری جناب گریگوری کوسنر نے کی۔
بھارت اور امریکہ کے درمیان ڈی ٹی ٹی آئی گروپ کی میٹنگیں ایک سال میں عام طور پر دوبار منعقد ہوتی ہیں۔البتہ ڈی ٹی ٹی آئی کی یہ میٹنگ کووڈ -19 عالمی وبا کے پیش نظر لگاتار دوسری مرتبہ ویڈیو ٹیلی کانفرنسنگ کے ذریعہ منعقد ہوئی۔
ڈی ٹی ٹی ا ٓئی گروپ کا مقصد باہمی دفاعی تجارتی تعلقات کے لئے ٹھوس اورپائیدار قیادت پر توجہ دینا ہے اور دفاعی ساز وسامان کی مشترکہ تیاری اور مشترکہ طور پر فروغ دینے کے لئے مواقع پیدا کرنا ہے۔ 4 مشترکہ ورکنگ گروپوں نے بری، بحری، ہوائی اور طیارہ بردار جہازوں کی ٹکنالوجیوں پر توجہ مرکوز کی جنہیں ڈی ٹی ٹی آئی کے تحت قائم کیا گیا ہے تاکہ اپنے اپنے ڈومین کے اندر آپسی طور پرمتفقہ پروجکٹوں کو فروغ دیا جاسکے ۔ مشترکہ ورکنگ گروپوں نے ساتھی چیئرمینوں کو جاری سرگرمیوں اور مشترکہ مواقع نیز ترجیحی بنیاد پر مکمل کئے گئے نشان زد کئی پروجیکٹوں کے بارے میں باخبر کیا۔
ڈی ٹی ٹی آئی کی کامیابی کا مظاہرہ کرنے کے لئے اپنے عزم کے ثبوت کے طور پر مشترکہ چیئرمین نے ایک نظر ثانی شدہ اسٹیٹمنٹ آف انٹینٹ یعنی رضامندی کے بیانہ پر اتفاق کیاجس میں تفصیلی منصوبہ بندی اپناکر دفاعی ٹکنالوجی تعاون پر مذاکرات مضبوط کرنے کے لئے اپنے ارادے کا اظہار کیا گیا ہے اور بہت سے مخصوص ڈی ٹی ٹی آئی پروجیکٹوں پر پیش رفت کرنےسے متعلق بھی ارادے کا اظہار کیا گیا ہے۔
مشترکہ چیئرمین نے اس بات پر خوشی کااظہار کیا کہ ستمبر 2020 میں ڈی ٹی ٹی آئی گروپ کی گزشتہ میٹنگ کے بعد جوائنٹ ورکنگ گروپ ایئر سسٹم کے تحت ایئر لانچڈان مین ایریل وہیکل  کے لئے پہلے پروجیکٹ سمجھوتہ پر دستخط کئے گئے جو ڈی ٹی ٹی آئی کے لئے ایک بڑی کامیابی ہے۔
ڈی ٹی ٹی آئی گروپ کے تحت مفید ٹکنالوجیوں کے لئے امریکہ اوربھارت کی صنعتوں کو مزید حوصلہ دینے کی غرض سے 8 نومبر 2021 کو دفاعی صنعت اشتراک فورم کی ورچوئل نمائش کااہتمام کیا گیا۔ یہ ورچوئل نمائش دفاعی صنعتوں کے فروغ کے جوائنٹ سکریٹری جناب انوراگ باجپائی اور صنعتی پالیسی کے لئے دفاع کے ڈپٹی اسسٹنٹ سکریٹری جناب جسی سالازارنے بلائی تھی۔ یہ فورم بھارت اورامریکی صنعتوں کو ایک موقع کی پیشکش فراہم کرتا ہے تاکہ ڈی ٹی ٹی آئی میں براہ راست شامل کیا جاسکے اور ایسے امور پر حکومت اور صنعت کے درمیان مذاکرات کو آسان بنایا جاسکے جو کہ صنعتی اشتراک پر اثرانداز ہوتی ہیں۔ ان مذاکرات کے نتائج کو ڈی ٹی ٹی آئی گروپ کے مشترکہ چیئرمینوں کو تفصیل سے بتایا گیا۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 134 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 22.16 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،27 نومبر ،2021/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,35,94,88,700
|
|
دستیاب خوراک
|
|
22,83,05,346
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 135 کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 22.83 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
نوجوانوں کے امور اور کھیل کود کی وزارت
جناب کرن رجیجو نے لداخ میں کھیلو انڈیا سرمائی گیمز میں شرکت کی، انہوں نے مرکز کے زیر انتظام علاقے میں کھیلوں کے بنیادی ڈھانچے کی ترقی کی یقینی دہانی کرائی
نئی دہلی ،21؍جنوری:
زانسکر وِنٹر اسپورٹس اینڈ یوتھ فیسٹول 2021ء کا آغاز 18 جنوری کو ہوا۔یہ سرمائی کھیل 30 جنوری 2021ء کو ختم ہوں گے۔ مرکز کے زیر انتظام علاقے لداخ کی خوبصورت زانسکر وادی کے کھلے علاقے میں ہونے والی کھیل سرگرمیوں کا انعقاد کیا جارہا ہے۔
لداخ انتظامیہ کے ذریعے منعقد کئے جانے والے پہلے زانسکر سرمائی کھیل اور یوتھ فیسٹول میں اہم کھیلوں میں چدر ٹریک ، اسنو اسکیئنگ ، اسنو اسکوٹر اور ہائیکنگ ، آئس ہاکی اور دیگر کھیل شامل ہیں۔
کھیلوں اور نوجوانوں کے امور کے مرکزی جناب کرن رجیجو نے فیسٹول میں آج حصہ لیا۔ ا نہوں نے کہا کہ وہ لیہہ اور لداخ کے ہر گاؤں میں کھیل سہولیات کی تعمیر کریں گے۔جناب رجیجو نے کہا ‘‘اگلے دو سے ڈھائی برسوں میں ہم کارگل ، لیہہ اور آس پاس کے سبھی چھوٹے ضلعوں میں کھیل کی سہولیات قائم کریں گے۔ ہم ایسٹرو ٹرف، ایتھیلٹکس سینتھیٹک ٹریک، تیر اندازی مرکز اور بہت کچھ سہولیات فراہم کریں گے۔’’ جناب رجیجو نے کہا ‘‘ہم ہندوستان کے سب سے بڑے آئس ہاکی مرکز کو لداخ میں قائم کریں گے۔’’
صحت اور خاندانی بہبود کی وزارت
راجیہ سبھا میں طبی طور پر حمل ختم کرنے کا  بل مجریہ- 2021 منظور
نئی دہلی،17؍مار چ : راجیہ سبھا میں طبی طور پر حمل ختم کرنے کا  بل مجریہ – 2021 منظور کرلیا گیا ہے۔ اس اقدام کے تحت16 مارچ 2021 کو 1971 کے طبی طور پر حمل ختم کرنے کے ایکٹ میں ترمیم کی گئی۔
ترمیمات کی نمایاں خصوصیات:
- خواتین کے خصوصی زمروں کے لئے حمل کی بالائی حد 20 ہفتے سے بڑھا کر 24 ہفتے کردی گئی ہے، جو ایم ٹی پی ضابطوں میں کی جانے والی ترمیمات میں متشرح ہوں گی اور اس میں آبروریزی کا شکار ہو کر بچ جانے والی خواتین ، محرم کے ہاتھوں جنسی زیادتی کا شکار ہونے والی لڑکیاں اور دیگر مخدوش عورتیں  وغیرہ شامل ہوں گی۔
- 20ہفتوں تک کے حمل کے لئے صرف ایک ڈاکٹر کی رائے کی ضرورت ہوگی اور 20 سے 24 ہفتوں کے حمل کو ختم کرنے کے لئے دو ڈاکٹروں کی آراء ضروری ہوگی۔
- میڈیکل بورڈ اگر تشخیص کے بعد قابل لحاظ خرابی کی طرف اشارہ کرتا ہے تو حمل کی بالائی حد کا اطلاق نہیں ہوگا۔ ایکٹ کے تحت ضابطوں میں میڈیکل بورڈ کی کمپوزیشن، فنکشن اور دیگر تفصیلات آگے چل کر بتائی جائیں گی۔
- جس عورت کا حمل ختم کیا گیا، اس کانام اور دیگر تفصیلات کسی بھی قانون کے تحت ، جو اس وقت نافذ العمل ہو، عام نہیں کی جائیں گی، سوائے اس شخص کے جسے مختار بنایا گیا ہو۔
طبی طور پر حمل ختم کرنے کا یہ  بل مجریہ – 2021 اس لئے منظور کیا گیا ہے تاکہ علاج ، حمل، انسانی وسماجی بنیادوں پر خواتین کو محفوظ اور قانونی طریقے سے حمل ختم کرانے کی سہولت تک رسائی حاصل ہو۔ جو ترمیمات کی گئی ہیں، ان میں بعض ذیلی شقوں کے متبادل شامل کئے گئے ہیں، کچھ نئی شق شامل کی گئی ہیں۔ انہیں 1971 کے طبی طور پر حمل کرنےکے ایکٹ کی بعض دفعات کے تحت ہی شامل کیا گیا ہے۔ جس کا مقصد بعض حالتوں میں حمل ختم کرنے کے لئے اس کی معیاد میں اضافہ کرنا تھا اور حمل ختم کرنے کے معیاری طریقے پر عمل کرتے ہوئے اس کے عمل کی جامع دیکھ ریکھ تک رسائی کو مضبوط بنانا تھا۔
خواتین کے تحفظ اور ان کی صحت کے رخ پر جو یہ قدم اٹھایا گیا ہے، اس سے کافی خواتین کو فائدہ پہنچے گا۔ حال ہی میں عدالتوں کی طرف سے کئی عرضیاں موصول ہوئی تھیں، جن میں درخواست کی گئی تھی کہ سر دست حمل ختم کرنے کے لئے جو حد مقرر ہے ، اس سے زیادہ مدت کے حمل کو ختم کرنے کی اجازت دی جائے۔ یہ درخواستیں حمل کی خرابیوں یا جنسی تشدد کے نتیجے میں ٹھہرنے والے حمل کے حوالے سے کی گئی تھیں۔ ان ترمیمات سے محفوظ طریقے سے حمل ختم کرانے کی خدمات تک خواتین کی رسائی کا دائرہ بڑھے گا اور حمل ختم کرانے کی ضرورت کے تحت رجوع کرنے والی عورتوں کے ساتھ انصاف ہوگا ، ان کے وقار ، ان کی خود مختاری اور راز داری کا پاس رکھا جائے گا۔
۔۔۔۔۔۔۔۔۔۔۔۔۔۔۔۔۔۔

U-2652
(Visitor Counter : 431
کامرس اور صنعت کی وزارتہ
پی ایل آئی اسکیم
نئی دہلی ، 8؍دسمبر:صنعتوں وتجارت کے وزیرمملکت جناب سوم پرکاش نے آج لوک سبھا میں ایک تحریری جواب میں بتایا کہ آتم نربھربننے کے بھارت کے تصور اور بھارت کی مینوفیکچرنگ کی صلاحیتوں اور برآمدات میں اضافہ کرنے کے مقصد کو پیشہ نظررکھتے ہوئے مینوفیکچرنگ کے شعبے سے تعلق رکھنے والے 13کلیدی شعبوں کے لئے مرکزی بجٹ 22-2021میں پی ایل آئی اسکیموں کے لئے 1.97لاکھ کروڑروپے کا التزام کرنے کا اعلان کیاگیاتھا ، جس کا آغاز مالی سال 22-2021سے ہوناتھا۔
ان 13کلیدی شعبوں میں تین ایسے شعبے ہیں جو پہلے ہی سے وجود میں ہیں اور جن کے نام ہیں  موبائل مینوفیکچرنگ اینڈ اسپیسی فائیڈ الیکٹرانک کمپوننٹ  کریٹیکل کی اسٹارٹنگ میٹریلس /ڈرگ انٹرمیڈیریز اینڈ ایکٹو فارماسیوٹیکل انگریڈینٹس  مینوفیکچرنگ آف میڈیکل ڈیوائسزاور وہ 10نئے کلیدی شعبے جن کو مرکزی کابینہ نے نومبر 2020میں منظوری دی تھی ۔ یہ 10شعبے ہیں :
آٹوموبائل اینڈ آٹو کم مپوننٹس فارماسیٹیوکل ڈرگس اسپیشلٹی اسٹیل  ٹیلی کام اینڈ نیٹ ورکنگ پروڈکٹس  الیکٹرانک ٹکنالوجی پروڈکٹس  وائٹ گڈس فوڈپروڈکٹس  ٹیکسٹائل پروڈکٹس : ایم ایم ایف سیگ منٹ اینڈ ٹیکنیکل ٹیکسٹائلس  ہائی ایفیشینسی سولر پی وی موڈیولس اینڈ  ایڈوانسڈ کیمسٹری سیل  بیٹری ۔
ایک اضافی شعبہ یعنی ڈرونز یا ڈرون کمپوننٹس کو بھی مرکزی کابینہ نے ستمبر 2021میں منظوری دی ہے ۔ پی ایل آئی اسکیموں کے اعلان کے ساتھ ہی آئندہ 5یا اس سے زیادہ برسوں میں قابل ذکرپیداوار ، روزگار اور اقتصادی ترقی کی توقع ہے ۔
ان اسکیموں کو خاص طورپر اس طرح سے ڈیزائن کیاگیاہے کہ ان کے ذریعہ بنیادی استعداد اور جدیدترین ٹکنالوجی کے شعبوں میں سرمایہ کاریوں کو راغب کیاجاسکے اثرانگیزی کو یقینی بنایاجاسکے اور مینوفیکچرنگ کے شعبے میں بڑے حجم اور بڑے پیمانے کی معیشتوں کو لایاجاسکے اور بھارتی مینوفیکچررز کو عالمی سطح پرمسابقت کار بنایاجاسکے تاکہ خود کو عالمی ویلیو چین کے ساتھ جوڑسکیں ۔
پی ایل آئی اسکیموں کا نفاذ متعلقہ وزارتوں /محکموں کے ذریعہ کیاجارہاہے ۔ وزارتوں /محکموں کے ذریعہ ممکنہ عالمی اور گھریلوسرمایہ کاروں کی
نشاندہی کے لئے ہدف بند پروموشن سرگرمیاں انجام دی جارہی ہیں ۔ اس کے لئے سرمایہ کارنیٹ ورکنگ تقریبات ، انویسٹرراؤنڈٹیبل ،
مینار اور ممکنہ سرمایہ کاروں کے ساتھ بالمشافہ میٹنگوں کا اہتمام کیاجارہاہے ۔
پی ایل آئی اسکیموں کے تحت منظورکئے گئے شعبے وہ ہیں ، جن کی نشاندہی ایسی نئی اورابھرتی ہوئی ٹکنالوجی کو سامنے رکھ کرکی گئی ہے ، جن میں بھارت زبردست چھلانگ لگاسکتاہے ۔ ان شعبوں کی سفارش نیتی آیوگ نے متعلقہ وزارتوں /محکموں کے ساتھ تفصیلی غوروفکرکے بعد کی
تھی، جسے بعد میں مرکزی کابینہ کی منطوری دی گئی ۔
پی آئی ایل کے طورپر کسی بھی نئے شعبے کے لئے کابینہ کی تازہ منظوری ضروری ہوتی ہے ۔ نیتی آیوگ کے ذریعہ دوسرے شعبوں تک اس اسکیم کو وسعت دینے کی فی الحال کوئی تجویز نہیں ہے ۔
مکانات اور شہری غریبی کے خاتمے کی وزارت
رہائش اور شہری امور کی وزارت نے ایٹ اسمارٹ سٹیز چیلنج کے فاتحین کا اعلان کی؛
ایٹ اسمارٹ سٹیز چیلنج کے پائلٹ مرحلے کے اعلیٰ 11ایوارڈ یافتگان چنڈی گڑھ ، اندور،جموں،جبل پور، پنجی، راج کوٹ، راؤر کیلا، ساگر، سورت، تُمکور اور اُوجین ہے
فاتحین کے لئے اب اگلا مرحلہ شروع ہوگا
نئی دہلی:16؍مارچ2022:
رہائش اور شہری امور کی وزارت نے آج ایٹ –اسمارٹ سٹیز چیلنج کے لئے 11فاتح شہروں کا اعلان کیا۔یہ شہر اب چیلنج کے ڈیپ انگیجمنٹ والے مرحلے میں داخل ہوں گے، جہاں پائلٹ مرحلے میں شروع کئے گئے پروجیکٹوں کو طویل مدتی طریقے سے وسعت دی جائے گی۔ ایٹ –رائٹ انڈیاوژن کو شہر سطح تک وسعت دینے کے لئے ہندوستانی غذائی تحفظ و معیار اتھارٹی کے تعاون سے ایم او ایچ یو اے نے 15 اپریل 2021ء کو یہ چیلنج شروع کیا تھا۔
ورچوئل پروگرام کی صدارت ایم او ایچ یو اے کے سیکریٹری جناب منوج جوشی نے کی اور انہوں نے پائلٹ مرحلے کے فاتح شہروں کے ناموں کا اعلان کیا ۔اس موقع پر ایف ایس ایس اے آئی کے سی ای او جناب ارون سنگھل موجود تھے۔اس پروگرام میں چیلنج کو حمایت دینے والی شراکت دار تنظیموں کے بین الاقوامی اور ہندوستانی افسران بھی شامل ہوئے، جس میں میلان اربن فوڈ پالیسی پیکٹ، دی فوڈ فاؤنڈیشن، یو کے سے تجزیاتی کمیٹی کے ماہرین ، فاتح شہروں ے نمائندے تھے۔اس کے علاوہ مرکز اور ریاستی سرکاروں کے حکم نے بھی شرکت کی، جن میں شہر کمشنر اور 100 اسمارٹ شہروں کے سی ای او شامل ہیں۔
اس موقع پر بولتے ہوئے جناب منوج جوشی نے کہا کہ یہ فخر کی بات ہے کہ ایٹ –اسمارٹ سٹیز چیلنج کی شروعات کے ساتھ ہی آج ہم ایٹ –رائٹ انڈیا وژن کو اسمارٹ شہروں کی سطح تک بڑھتے ہوئے دیکھ رہے ہیں۔انہوں نے کہا کہ اِن 11شہروں کی کوششوں سے ہم ایک ایسی تحریک کے شروع ہونے کی امید کرتے ہیں، جو تمام شہروں کو اپنے غذائی سسٹم کو بدلنے اور غذائی تحفظ کو ضابطہ ماحول کو طاقت ور کرنے ، صارفین کے درمیان بیداری پیدا کرنے کے لئے متحرک کرے اور اُن سے ہندوستان کے شہروں میں بہتر غذائی متبادل تیار کرنے پر زور دے۔
ایٹ –اسمارٹ سٹیزکا چیلنج اسمارٹ شہروں کو ایک منصوبہ تیار کرنے کے لئے متحرک کرنا ہے، جو غذا سے متعلق مسئلوں سے نمٹنے کے لئے ’اسمارٹ حل کے استعمال کے ساتھ ساتھ ادارہ جاتی، سماجی اور اقتصادی بنیادی ڈھانچے کے تعاون سے ایک صحت مند محفوظ اور مستحکم غذائی ماحولیات کی حمایت کرتی ہو۔ غذائی تحفظ اور ضابطہ ماحول کو مضبوط کرکے صارفین کے درمیان بیداری اور ہندوستان کے اسمارٹ شہروں میں اُنہیں بہتر غذائی متبادل تیار کرنے پر زور دے کر ایٹ –رائٹ انڈیا کے تحت مختلف پہلوں کو اپنانے اور بڑھانے میں اپنی کوششوں کو پہچاننے کے لئے شہروں کے درمیان ایک مقابلے کی شکل میں چیلنج کا تصور کیا تھا۔
اسمارٹ سٹیز مشن کے تحت تمام شہروں ، ریاستوں؍ مرکز کے زیر انتظام ریاستوں کی دارالحکومتوں اور 500000سے زیادہ آبادی والے شہروں کو چیلنج میں حصہ لینے کے مدعو کیا گیا تھا۔ ایٹ –رائٹ انڈیا فریم ورک اور چلائی گئی پائلٹ سرگرمیوں کی بنیاد پر 108شہروں کو رجسٹرڈ کیا گیااور 36 شہروں نے اپنے اسکور کارڈ اور وژن فارم جمع کئے۔ تجزیے کے بعد 11شہروں کو ایک جوری ، جس میں ایم یو ایف پی پی ، فوڈ فاؤنڈیشن اور این ای ٹی پی آراو ایف اے این کے قومی اور بین الاقوامی ماہرین شامل تھے، نے فاتح کی شکل میں چنا ہے۔ جیتنے والے اِن شہروں کو ایم او ایچ یو اے کی طرف سے 50-50لاکھ روپے کے ایوارڈ سے نوازا جائے گا، آگے یہ شہر ایٹ –رائٹ انڈیا پہل کی عمل آوری سمیت اپنے منصوبے کو آگے بڑھانے کے لئے اگلے 12ماہ کی مدت میں گہری شراکت داری میں شامل ہوں گے۔
ای –اسمارٹ سٹیز چیلنج کے بارے میں زیادہ معلومات کے لئے براہ کرم https://eatrightindia.gov.in/eatsmartcity/home پر جائیں۔
قبائیلی امور کی وزارت
ایکلویہ ماڈل رہائشی اسکول کے استاد جناب سدھارتھ یونزون کو آج صدر جمہوریہ ہند نے نیشنل ٹیچرز ایوارڈ 2022 سے نوازا
ای ایم آر ایس کے قبائلی اسکول ٹیچر کو قومی ایوارڈ یافتہ کے طور پر ابھرتے دیکھنا قبائلی امور کی وزارت کے لیے فخر کا لمحہ ہے: جناب ارجن منڈا
نئی دہلی، 05 ستمبر 2022 :
صدر جمہوریہ ہند محترمہ دروپدی مرمو نے آج یوم اساتذہ کے موقع پر ملک بھر سے ایوارڈ یافتگان کے طور پر منتخب ہونے والے 45 باصلاحیت اساتذہ کو نیشنل ٹیچرز ایوارڈ 2022 سے نوازا۔
سکم کے ایکلویہ ماڈل ریزیڈینشل اسکول  گنگیاپ کے فاضل اور بہترین پرنسپل جناب سدھارتھ یونزون کو نئی دہلی کے وگیان بھون میں صدر جمہوریہ نے اس ایوارڈ سے سرفراز کیا۔ جناب سدھارتھ نے ای ایم آر ایس گنگیاپ کا درجہ بلند کرنے اور اسکول کا نام نئی بلندیوں پر لے جانے کے لیے قابل ذکر تعاون کرتے ہوئے پیشے کے تئیں اپنی وابستگی اور محنت کا مظاہرہ کیا ہے۔ ان کے سب سے منفرد کارنامے سیکھنے کی خوشگوار تکنیکوں کا امتزاج ہیں جیسے کھیلوں اور موسیقی کو سیکھنے کے مرکز کے طور پر تشکیل دینا۔
مرکزی وزارت تعلیم، محکمہ اسکولی تعلیم و خواندگی نے سال 2022 کے لیے نیشنل ایوارڈ ٹو ٹیچرز  دینے کے لیے قومی سطح پر ایک آزاد جیوری تشکیل دی۔ جناب سدھارتھ 3 مرحلوں کے سخت آن لائن شفاف عمل کے بعد منتخب ہونے والے پورے بھارت کے 45 شاندار اساتذہ کی فہرست میں نمایاں رہے۔
اس موقع پر قبائلی امور کے وزیر جناب ارجن منڈا نے کہا، "قبائلی امور کی وزارت کے لیے یہ فخر کا لمحہ ہے کہ ای ایم آر ایس کے ایک قبائلی اسکول ٹیچر تیسری بار قومی ایوارڈ یافتہ کے طور پر ابھر رہے ہیں۔ اس کے ذریعہ کیا گیا مثالی کام اسکول کے دیگر اساتذہ کو فضیلت کی راہ پر چلنے کی ترغیب دے گا۔ "
اپنی کامیابیوں کو شیئر کرتے ہوئے مرکزی وزیر نے یہ بھی کہا کہ "میں اساتذہ کو قومی ایوارڈ 2022 کے لیے ایکلویہ ماڈل رہائشی اسکول ، گنگیاپ  کے پرنسپل جناب سدھارتھ یونزون کو مبارکباد پیش کرتا ہوں۔"
یہ ایوارڈ واقعی ان ٹھوس کوششوں کا نتیجہ ہے جو قبائلی امور کی وزارت قبائلی اسکولوں اور طلبہ کو مرکزی دھارے کا حصہ بننے اور روشن اور کامیاب مستقبل کی راہ ہموار کرنے کے قابل بنانے کے لیے کر رہی ہے۔ یہ ایوارڈ قبائلی طلبہ کے لیے تعلیمی معیار کو بلند کرنے کے لیے ہاتھ میں ہاتھ ڈال کر کام کرنے والے تمام ای ایم آر ایس اساتذہ اور پرنسپلوں کے لیے ایک اعتراف نامہ ہے۔
ای ایم آر ایس کا آغاز سال 1997-98 میں کیا گیا تھا کہ دور دراز کے علاقوں میں ایس ٹی بچوں کو معیاری تعلیم دی جا سکے تاکہ وہ اعلیٰ اور پیشہ ورانہ تعلیمی کورسز میں مواقع سے فائدہ اٹھا سکیں اور مختلف شعبوں میں روزگار حاصل کر سکیں۔
کیمیکلز اور فرٹیلائزر کی وزارت
وزارت کیمکلزاور فرٹیلائزر کے محکمے دواسازی نے ‘‘دواسازی کی صنعت کے استحکام ’’ اسکیم کے لئے رہنما خطوط جاری کئے ہیں
کل مالی تخمینہ جاتی 500 کروڑروپے کے ساتھ اسکیم پورے ملک میں موجودہ دواسازی کے کلسٹرز اور ایم ایس ایم ایز کو ان کی پیداوار ی ، معیار اور پائیداری میں بہتری کے لئے مطلوبہ حمایت پیش کرے گی
اسکیم مشترکہ سہولیات کی تخلیق کے لئے دواسازی کے کلسٹرز کو مالی امداد فراہم کرکے دواسازی کےشعبے میں ہندوستان کے ایک عالمی لیڈر کے قیام میں تعاون دے گی
وزارت کیمکلز اور فرٹیلائزر کے محکمہ دواسازی نے مالی سال 22-21 سے مالی سال 26-25 کی مدت کے لئے کل مالی تخمینہ جاتی 500 کروڑروپے کے ساتھ ‘‘دواسازی کی صنعت کے استحکام ’’ اسکیم کے لئے رہنما خطوط جاری کئے ہیں۔ یہ اسکیم پورے ملک میں موجودہ دواسازی کے کلسٹرز اور ایم ایس ایم ایز کی بڑھتی طلب کی تکمیل کرے گی تاکہ ان کی پیداوار ، معیار اور پائیداری کو بہتر کیا جاسکے ۔
دواسازی کی صنعت کا استحکام  اسکیم کے مقاصد دواسازی کےشعبے میں ہندوستان کو ایک عالمی رہنما بنانے کی غرض سے موجودہ انفراسٹرکچر سہولیات کو مستحکم بنانا ہے ۔ اس اسکیم کے تحت دواسازی کے کلسٹرز کو مشترکہ سہولیات کی تخلیق کے لئے مالی امداد فراہم کی جائے گی۔ یہ صرف معیار ہی کو نہیں بنائے گی بلکہ کلسٹر کی پائیدار ترقی کو یقینی بنائے گی۔ مزید برآں ایس ایم ایز اور ایم ایس ایم ایز کی پروڈکشن سہولیات کو بہتر بنانے کی غرض سے قومی اور بین الاقوامی ضوابط معیارات  کے مدنظر ان کے سرمایہ کے قرضوں پر سود کی تخفیف یا سرمایہ کی رعایت مہیا کی جائے گی۔ یہ مزید مقدار اور معیار کی ترقی کی سہولیات میں اضافہ کرے گی۔
مکمل رہنما خطوط تک رسائی اس لنک https://pharmaceuticals.gov.in کے ذریعہ حاصل کی جاسکتی ہے۔
وزارت دفاع
راجندر کمار نائک نے کنٹرولر جنرل آف ڈیفنس اکاؤنٹس کا عہدہ سنبھال لیا
نئی دلّی ، 24 اپریل ؍جناب راجندر کمار نائک نے گزشتہ روز یعنی 22 اپریل ، 2019 کو 52 وی کنٹرولر جنرل آف ڈیفنس اکاؤنٹس  کا عہدہ سنبھال لیا ہے ۔ ان کا تعلق 1983 کے بیچ کے انڈین ڈیفنس اکاؤنٹس سروس سے ہے ۔
اپنے 35 برس سے زائد کے شاندار کیریر کے دوران جناب نائک نے ڈیفنس اکاؤنٹس کے محکمے اور حکومت ہند میں ڈیپوٹیشن پر اہم زمہ داریاں انجام دی ہیں ۔ انہیں وزارت دفاع میں مالیات ، عملہ ، تنخواہ اور بجٹ کے معاملات میں وسیع اور گہرا تجربہ حاصل ہے ۔
سی جی ڈی اے کا عہدہ سنبھالنے سے قبل موصوف وزارت دفاع کے محکمہ ڈینفس اکاؤنٹس میں ایڈیشنل کنٹرولر جنرل آف ڈیفنس اکاؤنٹس رہے ہیں ۔
۔ ۔ ۔ ۔ ۔ ۔
(U . 1954
م ۔ س ش ۔ ر ۔ ر۔